**Приложение № 5.2.**

**ПРОЕКТ НА ДОГОВОР**

**за възлагане на обществена поръчка за услуги**

**№ ............................../..............................2018 г.**

Днес, ……………… 2018 г., в гр. София, между:

**АГЕНЦИЯ ПО ГЕОДЕЗИЯ, КАРТОГРАФИЯ И КАДАСТЪР (АГКК),** със седалище: гр. София, ул. “Мусала” № 1, БУЛСТАТ 130362903, представлявана от **ИНЖ. ВИОЛЕТА КОРИТАРОВА – ИЗПЪЛНИТЕЛЕН ДИРЕКТОР** и **САМУИЛ ДРАГАНОВ – ГЛАВЕН СЧЕТОВОДИТЕЛ,** наричана по-долу **ВЪЗЛОЖИТЕЛ**, от една страна,

и

…………..............................................……………………, със седалище и адрес на управление: .....................................................................…………, ЕИК ..........….…………, представляван/а/о от .........................................................................*,* в качеството на....................................... наричан/а/о по-долу **ИЗПЪЛНИТЕЛ**, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“);

след проведена обществена поръчка по реда на събиране на оферти с обява, на основание чл. 194, ал. ...... от Закона за обществените поръчки (ЗОП) и утвърден от изпълнителния директор на АГКК Протокол № ....................... се сключи този договор („**Договора**/**Договорът**“) за следното:

1. **ПРЕДМЕТ НА ДОГОВОРА**

**Чл. 1. (1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да сключи договор за следната застраховка по **Обособена позиция № 2:** „Застраховане на пътните средства на Агенцията по геодезия, картография и кадастър със задължителна застраховка „Гражданска отговорност“ на автомобилистите“ и застраховка „Злополука на местата в МПС“, посочени в списък – Приложение към договора, покриващи следните рискове**:**

1. Застрахователят по задължителната застраховка „Гражданска отговорност“ на автомобилистите“ да покрива отговорността на застрахования за причинените от него вреди на трети лица, в т. ч. пешеходци, велосипедисти и други участници в движението по пътищата, вследствие на притежаването или използването на пътни превозни средства на Агенция по геодезия, картография и кадастър:

а. Неимуществените и имуществените вреди вседствие на телесно увруждане или смърт;

б. Вредите, причинени на чуждо имущество;

в. Пропуснатите ползи, които представляват пряк и непосредствен резултат от увреждането;

г. Разумно направените разходи във връзка с предявяването на претенция по т.а-т.в., включително съдебните разноски, присъдени в тежест на застрахованото лице.

Присъдените срещу застрахователя лихви за забава и за съдебни разноски не се ограничават от размера на застрахователната сума.

д. Задължителната застраховка „ Гражданска отговорност“ на автомобилистите“ да се сключва при покритие на рискове причинени от превозването на ядрени или други радиоактивни материали, както и химически или други материали, представляващи повишена опасност.

2. Застрахователят по застраховка „Злополука“ на местата в МПС“ да покрива вреди на застрахования водач и пътниците в пътните превозни средства на Агенция по геодезия, картография и кадастър:

а. Смърт вседствие на злополука;

б. Трайна загуба на трудоспособност вседствие на злополука;

в. Временна загуба на трудоспособност вседствие на злополука;

г. Медицински разноски вседствие на злополука.

**(2)** Застрахователното покритие е съгласно Кодекса за застраховането и настоящите условия.

**(3)** Застрахователната сума се определя съгласно Кодекса за застраховането и настоящите условия.

**(4)** **ИЗПЪЛНИТЕЛЯТ** се задължава да издаде застрахователни полици за застраховките по ал. 1, в срок до ……………..(словом) работни дни*. (съгласно Техническо предложение),* покриващa рисковете по застраховките, които биха могли да настъпят в периода.

**(5) ИЗПЪЛНИТЕЛЯТ** извършва услугата при условията на направената от него оферта в съответствие с настоящата документация за участие, общите условия за съответния вид застраховки, ценовата оферта за участие в процедурата за възлагане на обществената поръчка, представляващи неразделна част от настоящия договор и клаузите на настоящия договор.

**(6)** При несъответствие между застрахователния договор и общите условия има сила уговореното в договора.

**(7)** В срок до 3 (*три*) дни от датата на сключване на Договора, но не по-късно от започване на изпълнението, **ИЗПЪЛНИТЕЛЯТ** уведомява **ВЪЗЛОЖИТЕЛЯ** за името, данните за контакт и представителите на подизпълнителите, посочени в офертата на **ИЗПЪЛНИТЕЛЯ**. **ИЗПЪЛНИТЕЛЯТ** уведомява **ВЪЗЛОЖИТЕЛЯ** за всякакви промени в предоставената информация в хода на изпълнението на Договора в срок до 5 (п*ет*) дни от настъпване на съответното обстоятелство.(*ако е приложимо*)

**II. ПРИЛОЖИМО ПРАВО**

**Чл. 2.** Приложимо право към застрахователните договори за застраховка „Гражданска отговорност“ се определя, съгласно Кодекса за застраховането и нормативната уредба по прилагането му.

**ІІІ. ТЕРИТОРИАЛНО ПОКРИТИЕ**

**Чл. 3.** Териториалното покритие на застрахователният договор за задължителна застраховка „Гражданска отговорност“ на автомобилистите покрива отговорността на застрахованите за вреди, причинени на територията на целия Европейски съюз. Действието на застрахователния договор по място обхваща територията на Република България, съгласно българския закон; държава членка съгласно нейния закон; трета държава, когато вредите са били причинени на лица от държава членка при пътуване между териториите на две държави членки и при условие че не е налице национално застрахователно бюро, което да носи отговорност за тази територия; в този случай отговорността се покрива съгласно закона на държавата членка, на чиято територия обичайно се намира моторното превозно средство на виновния водач, по повод на което е сключена застраховката, трета държава, чието национално бюро на застрахователите е страна по многостранното споразумение, съгласно нейния закон, трета държава, чието национално бюро на застрахователите е член на системата „Зелена карта“.

**IV. СРОК НА ДОГОВОРА**

**Чл. 4. (1) Всяка** застраховката по чл. 1 се сключва за срок от **1 подписваческа (една) година**.

**(2)** Настоящият договор влиза в сила от датата на подписването му.

(3) Срокът на действие на всяка полица започва да тече от датата посочена в приложението към Техническата спецификация.

**V. ЗАСТРАХОВАТЕЛНА ПРЕМИЯ И НАЧИН НА ПЛАЩАНЕ**

**Чл. 5. (1)** Общата сума на застрахователните премии, към момента на подписване на договора е в размер на …………………………*(словом)* лева без включен ДДС и …………………………*(словом)* лева без включен ДДС, с 2% данък по Закона за данък върху застрахователните премии.

**(2)** Размерът на застрахователните премии може да бъде променен само при възможност за намаляването им от страна на **ИЗПЪЛНИТЕЛЯ** при благоприятно развитие на застрахователния риск.

**(3)** В цената на предоставяните услуги са включени всички разходи за цялостното изпълнение на поръчката.

**(4)** Всички плащания по този Договор се извършват в лева, в 20-дневен срок след представяне на фактура/сметка, чрез банков превод, по следната банкова сметка на **ИЗПЪЛНИТЕЛЯ**:

Банка: […………………………….]

BIC: […………………………….]

IBAN: […………………………….].

**(5)** Изпълнителят е длъжен да уведомява писмено **ВЪЗЛОЖИТЕЛЯ** за всички настъпили промени по ал. 1 в срок от 3 (*три*) дни от момента на промяната. В случай че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, се приема че плащанията са надлежно извършени.

**Чл. 6. (1)** Когато за частта от Услугите, която се изпълнява от подизпълнител, изпълнението може да бъде предадено отделно от изпълнението на останалите Услуги, подизпълнителят представя на **ИЗПЪЛНИТЕЛЯ** отчет за изпълнението на съответната част от Услугите за съответния период/ съответната дейност, заедно с искане за плащане на тази част пряко на подизпълнителя. (*ако е приложимо*)

**(2)** **ИЗПЪЛНИТЕЛЯТ** се задължава да предостави на **ВЪЗЛОЖИТЕЛЯ** отчета и искането за плащане на подизпълнителя в срок до 20 (двадесет) дни от получаването му, заедно със становище, от което да е видно дали оспорва плащанията или част от тях като недължими.

**VІ. ЗАСТРАХОВАТЕЛНО ОБЕЗЩЕТЕНИЕ**

**Чл.** **7. (1)** При настъпване на застрахователното събитие по предложение на **ВЪЗЛОЖИТЕЛЯ**, **ИЗПЪЛНИТЕЛЯТ** е длъжен да плати застрахователно обезщетение в срок …………………, съгласно представената от изпълнителя оферта и общите условия, но не по-дълъг от 15 работни дни, след постъпването на всички необходими документи при **ИЗПЪЛНИТЕЛЯ**, доказващи претенцията по основание и размер.

**(2)** Обезщетението трябва да бъде равно на размера на вредата към деня на настъпване на събитието. **ИЗПЪЛНИТЕЛЯТ** не дължи обезщетение за пропуснати ползи, освен ако е уговорено в общите условия.

**(3)** Всички обезщетения се изплащат по банкова сметка на увредените лица или на правоимащите за конкретното застрахователно събитие.

**VІІ. ГАРАНЦИЯ ЗА ИЗПЪЛНЕНИЕ**

**Чл. 8.** При подписването на този Договор, **ИЗПЪЛНИТЕЛЯТ** представя на **ВЪЗЛОЖИТЕЛЯ** гаранция за изпълнение в размер на 3 % (три на сто) от Стойността на Договора без ДДС, а именно …........…… (*словом*) лева („**Гаранцията за изпълнение**“), която служи за обезпечаване на изпълнението на Договора.

**Чл. 9.** Когато като Гаранция за изпълнение се представя парична сума, сумата се внася по следната банкова сметка на **ВЪЗЛОЖИТЕЛЯ**:

**БАНКА: БНБ**

**BIC: BNBGBGSD**

**IBAN: BG47 BNBG 9661 3300 1104 03**

**Чл. 10. (1)** Когато като гаранция за изпълнение се представя банкова гаранция, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на банкова гаранция, издадена в полза на **ВЪЗЛОЖИТЕЛЯ**, която трябва да отговаря на следните изисквания:

1. да бъде безусловна и неотменяема банкова гаранция във форма, предварително съгласувана с **ВЪЗЛОЖИТЕЛЯ**;

2. да бъде със срок на валидност за целия срок на действие на Договора плюс 30 (тридесет) дни след прекратяването на Договора, като при необходимост срокът на валидност на банковата гаранция се удължава или се издава нова.

**(2)** Банковите разходи по откриването и поддържането на Гаранцията за изпълнение във формата на банкова гаранция са за сметка на **ИЗПЪЛНИТЕЛЯ**.

**Чл. 11. (1)** Когато като Гаранция за изпълнение се представя застраховка, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на застрахователна полица, издадена в полза на **ВЪЗЛОЖИТЕЛЯ**, която трябва да отговаря на следните изисквания:

1. да обезпечава изпълнението на този Договор чрез покритие на отговорността на **ИЗПЪЛНИТЕЛЯ**;

2. да бъде със срок на валидност за целия срок на действие на Договора плюс 30 (тридесет) дни след прекратяването на Договора.

**(2)** Разходите по сключването на застрахователния договор и поддържането на валидността на застраховката за изисквания срок са за сметка на **ИЗПЪЛНИТЕЛЯ**.

**Чл. 12. (1) ВЪЗЛОЖИТЕЛЯТ** освобождава Гаранцията за изпълнение в срок до 30 (*тридесет*) дни след приключване на изпълнението на Договора в пълен размер, ако липсват основания за задържането от страна на **ВЪЗЛОЖИТЕЛЯ** на каквато и да е сума по нея.

**(2)** Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на **ИЗПЪЛНИТЕЛЯ**, посочена в чл. 8 от Договора;

2. когато е във формата на банкова гаранция – чрез връщане на нейния оригинал на представител на **ИЗПЪЛНИТЕЛЯ** или упълномощено от него лице;

3. когато е във формата на застраховка – чрез връщане на оригинала на застрахователната полица на представител на **ИЗПЪЛНИТЕЛЯ** или упълномощено от него лице.

**Чл. 13. ВЪЗЛОЖИТЕЛЯТ** има право да задържи съответна част и да се удовлетвори от Гаранцията за изпълнение, когато **ИЗПЪЛНИТЕЛЯТ** не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на **ИЗПЪЛНИТЕЛЯ**, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**Чл. 14. ВЪЗЛОЖИТЕЛЯТ** има право да задържи Гаранцията за изпълнение в пълен размер, в следните случаи:

1. ако **ИЗПЪЛНИТЕЛЯТ** не започне работа по изпълнение на Договора в срок до 20 (двадесет) дни след Датата на влизане в сила и **ВЪЗЛОЖИТЕЛЯТ** развали Договора на това основание;

2. при пълно неизпълнение, в т.ч. когато Услугите не отговарят на изискванията на **ВЪЗЛОЖИТЕЛЯ** и разваляне на Договора от страна на **ВЪЗЛОЖИТЕЛЯ** на това основание;

3. при прекратяване на дейността на **ИЗПЪЛНИТЕЛЯ** или при обявяването му в несъстоятелност.

**Чл. 15.** В всеки случай на задържане на Гаранцията за изпълнение, **ВЪЗЛОЖИТЕЛЯТ** уведомява **ИЗПЪЛНИТЕЛЯ** за задържането и неговото основание. Задържането на Гаранцията за изпълнение изцяло или частично не изчерпва правата на **ВЪЗЛОЖИТЕЛЯ** да търси обезщетение в по-голям размер.

**Чл. 16. ВЪЗЛОЖИТЕЛЯТ** не дължи лихва за времето, през което средствата по Гаранцията за изпълнение са престояли при него законосъобразно.

**VIII. ПРАВА И ЗАДЪЛЖЕНИЯ НА СТРАНИТЕ**

**Чл. 17. (1) ИЗПЪЛНИТЕЛЯТ** се задължава:

**1**. Да издаде застрахователните полици в срока, определен в чл. 1, ал. 4 от настоящия договор.

**2**. Да даде необходимите указания на своите поделения по места за обслужване на съответните застраховки.

**3**. Да изплаща дължимите застрахователни обезщетения по реда и при условията на раздел VІ от настоящия договор.

**4.** да предоставя Услугите и да изпълнява задълженията си по този Договор в уговорените срокове и качествено, в съответствие с Договора и Приложенията;

**5.** Да не предоставя документи и информация на други лица относно изпълнението на услугата без изрично писмено съгласие на **ВЪЗЛОЖИТЕЛЯ.**

**6.** Да издаде застрахователно удостоверение, сертификат или друг писмен документ, удостоверяващ сключен застрахователен договор, когато това е предвидено в закон**.**

**7.** Дапредостави на **ВЪЗЛОЖИТЕЛЯ** общите условия по застраховката преди сключването на застрахователния договор. Когато по застраховката има изготвен въпросник, общите условия се дават заедно с него.Изменението или замяната на общите условия с нови по време на действието на застрахователния договор има сила за застрахования само, ако измененията или новите общи условия са му били дадени и застрахованият писмено ги е потвърдил**.**

**8.** Да пази поверителна Конфиденциалната информация;

**9**. да сключи договор/договори за подизпълнение с посочените в офертата му подизпълнители в срок от седем дни от сключване на настоящия Договор. В срок до 7 (*седем*) дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471" \l "p28982788) и [11 ЗОП](http://web.apis.bg/p.php?i=2752471#p28982788) (*ако е приложимо*).

**(2) ИЗПЪЛНИТЕЛЯТ** има право да получи застрахователната премия, както и да изисква от **ВЪЗЛОЖИТЕЛЯ** нужните сведения и документи, касаещи застрахованите обекти.

**Чл. 18. (1) ВЪЗЛОЖИТЕЛЯТ** се задължава:

1. Да заплати уговорената премия, съгласно сроковете и условията по раздел V от договора.

2. Да вземе мерки за предпазване на застрахованото имущество от вреди, да спазва предписанията на застрахователя и на компетентните органи за отстраняване на източниците на опасност за причиняване на вреди.

3. При настъпване на застрахователното събитие да уведоми **ИЗПЪЛНИТЕЛЯ** в срок от……………….дни от узнаването му, съгласно общите условия към договора.

4. Да допусне **ИЗПЪЛНИТЕЛЯ** при настъпването на застрахователното събитие за извършване на оглед на увреденото имущество и да представи поисканите от **ИЗПЪЛНИТЕЛЯ** документи, пряко свързани с установяването на събитието и на размера на вредите.

5. Да извърши необходимите действия за ограничаване на вредите от застрахователното събитие и да следва указанията на **ИЗПЪЛНИТЕЛЯ**.

**(2)** **ВЪЗЛОЖИТЕЛЯТ** има право, при настъпване на застрахователно събитие да получи обезщетение, съгласно уговореното.

**Чл. 19.** Ако през периода на действие на договора застрахователният риск значително се увеличи или намали, всяка от страните може да иска съответно увеличение или намаление на застрахователната премия или прекратяване на договора.

**IX. ОТГОВОРНОСТ ПРИ НЕИЗПЪЛНЕНИЕ**

**Чл. 20. (1) ВЪЗЛОЖИТЕЛЯТ** има право да задържи гаранцията при разваляне на договора по вина на **ИЗПЪЛНИТЕЛЯ**, при неизпълнение на задължение на **ИЗПЪЛНИТЕЛЯ** по настоящия договор и в случаите по чл. 23, т. 3 и чл. 24.

1. Ако дължимо обезщетение не бъде изплатено на **ВЪЗЛОЖИТЕЛЯ** изцяло или частично, по причини, за които **ИЗПЪЛНИТЕЛЯТ** отговаря, **ВЪЗЛОЖИТЕЛЯТ** има право да удържи полагащата му се сума от гаранцията по предходния член.
2. При забава при изплащане на дължимо обезщетение, **ИЗПЪЛНИТЕЛЯТ** дължи неустойка в размер на 0,5 % на ден върху неизплатената сума.

**Чл. 21. ВЪЗЛОЖИТЕЛЯТ** има право да удържи всяка дължима по този Договор неустойка чрез задържане на сума от Гаранцията за изпълнение, като уведоми писмено **ИЗПЪЛНИТЕЛЯ** за това.

**Чл. 22.** Плащането на неустойките, уговорени в този Договор, не ограничава правото на изправната страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

**X. ПРЕКРАТЯВАНЕ И РАЗВАЛЯНЕ НА ДОГОВОРА.**

**Чл. 23.** Настоящият договор се прекратява:

1. с изтичане на срока на действие на договора;

2. по взаимно съгласие на страните, изразено в писмена форма;

3. едностранно от **ВЪЗЛОЖИТЕЛЯ** без предизвестие при неизпълнение от страна на **ИЗПЪЛНИТЕЛЯ** на задълженията му по договора в уговорените срокове;

4. при настъпване на пълна обективна невъзможност за изпълнение, за което обстоятелство засегнатата страна е длъжна да уведоми другата страна в срок до 7 (седем) дни от настъпване на невъзможността;

5. при условията по чл. 5, ал. 1, т. 3 от ЗИФОДРЮПДРКЛТДС;

**Чл. 24. (1)** В случай, че **ИЗПЪЛНИТЕЛЯТ** прекрати своята дейност при отнемане на лиценза за извършване на застрахователна дейност, обявяване в несъстоятелност, банкрут, ликвидация или друга причина, **ВЪЗЛОЖИТЕЛЯТ** може да прекрати договора без предизвестие и има право на обезщетение за реално претърпените от това вреди.

**(2)** При прекратяване на договора по ал. 1, **ИЗПЪЛНИТЕЛЯТ** има право да задържи съответна част от платените застрахователни премии, покриващи поетите от него рискове до датата на прекратяване на договора, а застрахователните премии, платени за времето до края на срока на договора подлежат на връщане.

**(3)** Ал. 1 и ал. 2 се прилагат и в случаите на прехвърляне от **ИЗПЪЛНИТЕЛЯ** на застрахователния му портфейл по всички или по отделен вид застраховки.

**Чл. 25.** **(1)** Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

**(2)** За целите на този Договор, Страните ще считат за виновно неизпълнение на съществено задължение на **ИЗПЪЛНИТЕЛЯ** всеки от следните случаи:

1. когато **ИЗПЪЛНИТЕЛЯТ** не е започнал изпълнението на Услугите в срок до 20 (двдесет) дни, считано от Датата на влизане в сила на този договор;

2. **ИЗПЪЛНИТЕЛЯТ** е прекратил изпълнението на Услугите за повече от 20 (двадесет) дни;

3. **ИЗПЪЛНИТЕЛЯТ** е допуснал съществено отклонение от Техническата спецификация и Техническото предложение.

**Чл. 26. ВЪЗЛОЖИТЕЛЯТ** прекратява Договора в случаите по чл. 118, ал.1 от ЗОП, без да дължи обезщетение на **ИЗПЪЛНИТЕЛЯ** за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.

**Чл. 27.** Във всички случаи на прекратяване на Договора, освен при прекратяване на юридическо лице – Страна по Договора без правоприемство:

1. **ВЪЗЛОЖИТЕЛЯТ** и **ИЗПЪЛНИТЕЛЯТ** съставят констативен протокол за извършената към момента на прекратяване работа и размера на евентуално дължимите плащания; и

2. **ИЗПЪЛНИТЕЛЯТ** се задължава:

а) да преустанови предоставянето на Услугите, с изключение на такива дейности, каквито може да бъдат необходими и поискани от **ВЪЗЛОЖИТЕЛЯ**;

б) да предаде на **ВЪЗЛОЖИТЕЛЯ** всички отчети, изготвени от него в изпълнение на Договора до датата на прекратяването; и

в) да върне на **ВЪЗЛОЖИТЕЛЯ** всички документи и материали, които са собственост на **ВЪЗЛОЖИТЕЛЯ** и са били предоставени на **ИЗПЪЛНИТЕЛЯ** във връзка с предмета на Договора.

**XI. ЗАКЛЮЧИТЕЛНИ РАЗПОРЕДБИ**

**Чл. 28. (1)** Този договор не подлежи на изменение или допълнение, освен по изключение, в случаите и по реда на Закона за обществените поръчки

**(2)** За неуредените в настоящия договор въпроси се прилагат разпоредбите на действащото българското законодателство.

**Чл. 29.** Възникналите спорове по приложението на настоящия договор се уреждат чрез преговори между страните, а при непостигане на съгласие спорът се отнася пред компетентния съд на територията на Република България по реда на Гражданския процесуален кодекс.

**Чл. 30. (1)** Всички съобщения във връзка с този договор са валидни, ако са направени в писмена форма, включително и по факс и от упълномощените представители на страните. В този случай за дата на съобщението/уведомлението се смята:

1. датата на предаването - при лично предаване на съобщението/уведомлението;
2. датата на пощенското клеймо на обратната разписка - при изпращане по пощата;
3. датата на известието за доставяне – при изпращане по куриер;
4. датата на приемането - при изпращане по факс.

**(2)** За целите на този Договор данните и лицата за контакт на Страните са, както следва:

1. За **ВЪЗЛОЖИТЕЛЯ**:

Адрес за кореспонденция: гр. София, ул. „Мусала“ № 1

Тел.: 0886402068;

Факс: +359 (2) 955 53 33,

e-mail: [Ivanova.L@cadastre.bg](mailto:Ivanova.L@cadastre.bg)

**Лица за контакт**: Людмила Иванова – главен експерт в отдел „Финанси, счетоводство и проекти“.

2. За **ИЗПЪЛНИТЕЛЯ**:

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

**3. ЗА ПОДИЗПЪЛНИТЕЛЯ:** (*в случай, че е приложимо)*

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

**(4)** Определените по ал. 2 лица подписват необходимите документи във връзка с изпълнението на договора. При промяна на данните, всяка от страните е длъжна да уведоми другата в тридневен срок от настъпване на промяната.

Настоящият договор се състави в два еднообразни екземпляра, по един за всяка от страните и се подписа.

Към този Договор се прилагат и са неразделна част от него следните приложения:

Приложение № 1 – Техническа спецификация;

Приложение № 2 – Техническо предложение на **ИЗПЪЛНИТЕЛЯ**;

Приложение № 3 – Ценово предложение на **ИЗПЪЛНИТЕЛЯ**;

Приложение № ........................... – …………………………….

**ВЪЗЛОЖИТЕЛ: ИЗПЪЛНИТЕЛ:**